钦定古今图书集成/明伦汇编/氏族典/第053卷 > 韦昭度
## 钦定古今图书集成/明伦汇编/氏族典/第053卷 > 韦昭度

按《唐书韦昭度传》：“昭度字正纪，京兆人。擢进士第，践
历华近，累迁中书舍人。僖宗西狩，以兵部侍郎翰林
学士承旨从。未几，进同中书门下平章事，还京，授司
空。再狩山南，还次凤翔，李昌符乱兴仓卒，昭度讨平
昌符，迁太保兼侍中。昭宗即位，守中书令，封岐国公。
王建攻陈敬瑄于成都，以昭度为西川节度使，兼行”
营招抚使。建绐，昭度还，以重兵守剑门，急攻成都，囚
敬瑄，自称留后，罢昭度为东都留守。杜让能既被害，
以司徒、门下侍郎复为平章事，进太传。王行瑜怨昭
度与李茂贞数上书讥诋朝政，昭度惧，称疾，罢为太
傅，致仕。行瑜、茂贞、韩建联兵至关下，言“昭度伐蜀失
谋，请贬之。”未及报，而行瑜收昭度于都亭驿，杀之。天
子不得已，下诏暴其罪。行瑜诛，追赠太尉。